钦定古今图书集成/明伦汇编/氏族典/第496卷 > 郑懋中
## 钦定古今图书集成/明伦汇编/氏族典/第496卷 > 郑懋中

按《万姓统谱》：懋中，名馞，以字行，晋江人。领应天丙子
乡荐，擢知程乡县。治先礼义，不尚法律，民谣之曰：“郑
懋中，真长者。禁令不烦徭役少，斯民相见何嬉嬉，昔
日无羊今有马。”初，程乡民鲜知学，懋中始作新学校，
亲为生徒讲解，自是始有进士登第者。一日感疾，戒
其子具汤沐，正衣冠，端坐而逝。民哀慕之。